Magyarországon 99-%-os a közműves ivóvíz- ellátottság, 3 % az egyedi ivóvízellátó rendszer aránya, és kb 200.000 ember ismeretlen forrásból származó vizet fogyaszt, jellemzően saját kútból. Az ivóvíz minősége alapvetően nagyon jó, amelyek döntően felszín alatti vízbázisokból származik. Folyamatos üzemeltetői és hatósági ellenőrzések, szükség esetén azonnali beavatkozások által biztosított az állandó minőség. Eseti problémák elsősorban belső hálózatból eredően (pl.: ólom) fordulnak elő. A geológiai eredetű arzén jelenléte az ivóvízminőség- javító programot követően csökkent, a másodlagos vízminőség romlást előidéző vas és mangán is eltávolításra kerül. Az elsősorban régi (1945 előtt) épületekben, az ólomcsövekből, ólomtartalmú forrasztóanyagokból, ólomtartalmú csatlakozó idomokból adódóan az ólom kockázat fennáll. Ólomkockázati kalkulátor készült, amelyben cím szerint kereshető országos ólomkockázati térkép érhető el. A kockázatot csökkenthetjük a fogyasztás előtti kifolyatással, amely során vételezett vizet pl. növények öntözéséhez, takarításhoz akár fel is használhatunk.

Tájékoztató anyagok a Nemzeti Népegészségügyi Központ honlapján és a települések ivóvízminősége az alábbi linken érhető el: <https://www.nnk.gov.hu/index.php/kozegeszsegugyi-laboratoriumi-foosztaly/kornyezetegeszsegugyi-laboratoriumi-osztaly/vizhigienes-laboratorium/ivoviz/magyarorszagi-telepulesek-ivovizminosege>

A magánkúttal történő ivóvízellátás kockázatos, kb. 95%-uk engedély nélkül üzemel. Jellemzően nincs vízkezelés, fertőtlenítés, nincs kockázat- felmérés. Gyakori szennyezők a Nitrát, Arzén, Peszticidek, Mikrobiológiai paraméterek (pl. E-coli). Az illegális rákötés a települési hálózatra akár a vízbázis elszennyeződéséhez is vezethet.

Csapvíz előnye: gyakoribb minőség-ellenőrzés, olcsóbb, könnyen hozzáférhető, ásványi anyag tartalma jellemzően a szervezet igényének megfelelő. Hátránya: nem minden esetben védett vízforrás, további minőségromlás lehetősége az ivóvízhálózatban, vízkezelési és fertőtlenítési melléktermékek, esetleg nyersvíz eredetű szennyezők.

Ásványvíz előnye: védett vízforrás, nem minden esetben van fertőtlenítés és vegyszeres kezelés, változó ásványi anyag bevitel. Hátránya: ritkább minőség-ellenőrzés, drágább, nehezebben beszerezhető, további minőségromlás lehetősége a palackban, környezetszennyező műanyaghulladék. Továbbá, az egyoldalú és kizárólag egy termék hosszabb ideig történő fogyasztása, egyes ásványi anyag tekintetében a bevitel hiányához vezethet.

A közműves ivóvízzel kapcsolatos panasz esetében elsősorban az üzemeltetőhöz, illetve a területileg illetékes Kormányhivatalhoz kell fordulni.

Magyarországon jellemzően jó minőségű az ivóvíz, mégis sokan az otthoni víztisztító berendezések használata mellett döntenek. Fontos tudni, hogy nem mindegyik víztisztító képes eltávolítani az egészségre káros anyagokat. Ugyanakkor a legtöbb víztisztító inkább rontja a víz mikrobiológiai minőségét, mert megfelelő környezetet biztosít a baktériumok elszaporodásához. Az ivóvíz utótisztító kisberendezésekkel a vezetékes csapvíz utókezelését végezhetjük el a fogyasztás helyén vagy az épületbe/lakásba belépési ponton. A 201/2001. (X.25.) Korm. rendelet alapján ivóvízbiztonsági engedély köteles termékek. Több típusa van, például: kancsók, mechanikai szűrők, aktívszenes típusok, vízlágyítók, RO membránt tartalmazók. Nem a szakvéleménynek megfelelő alkalmazási feltételek mellett üzemeltetett kisberendezéseknek mikrobiológiai kockázatán felül további egészségkockázatokat idézhet elő. Ilyen kockázatok lehetnek a nitrifikáció, kálcium és magnézium túlzott csökkentése, szerkezeti anyagok (ezüst, fémek, szerves anyagok) beoldódása. Továbbá, a korlátozásokat is figyelembe kell venni, amelyek a várandósok és kisgyermekek esetén alkalmazandók.

Víztisztítók előnye: eltávolít bizonyos szennyezőanyagokat, csökkenti a klór és klórszármazékok mennyiségét.

Hátránya: mikrobiológiai minőség romlása, hasznos ásványi anyagok túlzott csökkentése, rendszeres karbantartási igény.

Csapvíz előnye: megfelelő ásványi anyag összetétel, jellemzően jó mikrobiológiai minőség, rendszeresen ellenőrzött szakszerűen üzemeltetett

Hátránya: Klóros szag és íz, szennyezőanyagok esetleges jelenléte

A kisberendezések kiválasztásának legfőbb szempontjai a berendezésének ivóvízbiztonsági engedélyének megléte. A helyi vízminőség figyelembevételével megválasztott típusú berendezés kiválasztása, az előnyök és hátrányok mérlegelésével. Az alkalmazási feltételek figyelembevétele elengedhetetlen (kisgyermekek, várandósok), valamint a rendszeres karbantartás.

Másik fontos téma a ftalátok és azok egészségre gyakorolt hatása. A ftalátok vegyi anyagok, amelyek észrevétlenül, de jelen vannak közvetlen környezetünkben, mindennapi használati tárgyainkban, ahonnan érintéssel, szájon át vagy akár belégzéssel szervezetünkbe kerülhetnek. A ftalátok széles körben alkalmazott lágyítószerek, számos termékben megtalálhatók.

A ftalátok egészséghatásai kevéssé ismertek, összetett, számos betegség kialakulásának kockázatát növelik. Legfontosabb kiemelni az endokrin diszruptor hatását. Ezen kémiai anyagok, a hormonrendszer működését módosítják, már alacsony dózisban is. Ezáltal káros egészségi hatás(oka)t eredményezhetnek. A pajzsmirigyhormonok, nemi hormonok és az anyagcsere- folyamatokat befolyásoló hormonok működésének finomszabályozása zavart szenved. A memória, tanulás, viselkedés zavar fellépésétől kezdve a szaporodás, homeosztázis, energiatermelés, anyagcserzavaron- át, az immunfunkciók zavara (gyakori légúti fertőzések gyermekkorban, gyenge immunválasz, emelkedett autóimmunitás) is felléphet.

A gyermekek a legjobban érintettek. A fejlődést (különösen az idegrendszer és az immunrendszer fejlődését), a nemi differenciálódást nagymértékben befolyásolja az aktuálisan jelenlévő hormonok szintje. A korai fejlődés alatt ható hormonháztartást zavaró anyagok markánsabb károsodást okozhatnak, mint későbbi életkorban. A káros kémiai anyagok kisebb testtömegben oszlanak el, illetve, eltér a kitettség forrása: magzatkorban az anyai vér, csecsemőkorban az anyatej, későbbiekben a házipor (kúszó-mászó életkor, bőrön és szájon keresztül) és a gyermekeknek szánt élelmiszerek (maga az élelmiszer vagy a csomagolása).

A környezetünkben számos edokrin diszruptor anyag van, köztük gyorsan lebomlók: pl. ftalátok, növényvédőszerek, policiklikus aromás szénhidrogének, valamint perzisztens és bioakkumulálódó anyagok: per és polifluorozott szénhidrogének, ólom, higany, dioxin, égésgátlók stb. A Nemzeti Népegészségügyi Központ honlapján elérhető a Humán Biomonitoring felület amelyen tájékozódhatunk azon anyagok felől, melyek egészségünkre káros hatással lehet, továbbá az elkerülésükkel kapcsolatos útmutatókat is megtaláljuk.

A lakosság ftalátoknak történő kitettsége csökkent az elmúlt évtizedben, azonban az alternatív lágyítószer (DINCH) megjelent a gyermekek szervezetében.

Populációs szinten is csökkenteni kell a ftalátok okozta egészségkockázatot, humán biomonitoring vizsgálatok rendszeressé tétele indokolt.

(Komárom-Esztergom Megyei Kormányhivatal – Népegészségügyi Főosztály)